b"\n_START_ARTICLE_\nHarold Shipman\n_START_SECTION_\nZgodnje \xc5\xbeivljenje in kariera\n_START_PARAGRAPH_\nHarold Frederick Shipman se je rodil v Nottinghamu, v Veliki Britaniji kot drugi od \xc5\xa1tirih otrok Veri in Haroldu Shipmanu, ki je bil voznik tovornjaka. Prihajali so iz delavskega razreda, bili so tudi pobo\xc5\xbeni metodisti. Shipman je bil posebno blizu svoji materi, ki je zaradi plju\xc4\x8dnega raka umrla, ko je bil star 17 let. Bil je pri\xc4\x8da materinim bole\xc4\x8dinam v zadnjem stadiju in laj\xc5\xa1anju le teh z morfijem, ki je kasneje postal njegovo oro\xc5\xbeje. Shipman je \xc5\xa1tudiral medicino na Leeds School of medicine, kjer je diplomiral leta 1970. Z delom je za\xc4\x8del v Splo\xc5\xa1ni bolni\xc5\xa1nici Pontefract, leta 1974 pa je postal splo\xc5\xa1ni zdravnik v Abraham Ormerod Medical Centru v Todmordnu, v Zahodnem Yorkshiru. Leta 1975 je bil zasa\xc4\x8den pri ponarejanju receptov za petidina za lastno uporabo. Kaznovan je bil s 600\xc2\xa3 in s kratko rehabilitacijo za odvajanje od drog na kliniki v Yorku. Leta 1977 je postal splo\xc5\xa1ni zdravnik v Donneybrook Medical Centru v Haydu, blizu Manchestra. Tam je deloval v 80-ih letih, leta 1993 pa je odprl svojo ordinacijo na Market Street 21 in tako postal spo\xc5\xa1tovan \xc4\x8dlan dru\xc5\xbebe. Leta 1983 je bil na televiziji Granada intervjuvan za dokumentarec Svet v akciji, kjer je govoril kako naj se v dru\xc5\xbebi ravna z du\xc5\xa1evno bolnimi osebami. Leto dni po Shipmanovi obsodbi, so intervju ponovno predvajali v oddaji Tonight with Trevor McDonald.\n_START_SECTION_\nOdkritje\n_START_PARAGRAPH_\nMarca 1998, dr. Linda Reynolds iz Brooke Surgery v Hydnu na pobudo Deborah Massey iz pogrebnega zavoda Frank Massey and Son's funeral parlour izrazi zaskrbljenost nad visoko stopnjo umrljivosti med Shipmanovimi bolniki mrli\xc5\xa1kemu ogledniku Ju\xc5\xbenega Manchestra Johnu Pollardu. Posebno zaskrbljena je bila zaradi velikega \xc5\xa1tevila upepelitev starej\xc5\xa1ih \xc5\xbeensk, kjer je bil potreben njegov sopodpis. Ta dejstva so naznanili policiji, ta pa ni uspela najti dovolj dokazov za vlo\xc5\xbeitev obto\xc5\xbebe. Uradni preiskovalci so kasneje okrivili policijo, da so za to raziskavo uporabili neizku\xc5\xa1ene policiste. Med 17. aprilom 1998, ko je policija opustila preiskavo in Shipmanovo dokon\xc4\x8dno aretacijo, je Shipman ubil \xc5\xa1e 3 ljudi. Njegova zadnja \xc5\xbertev je bila Kathleen Grundy, ki je bila najdena 24. junija 1988 na svojem domu. Shipman je bila zadnja oseba, ki je Kathleen videla \xc5\xbeivo, kasneje je tudi podpisal njen mrli\xc5\xa1ki list kjer je za vzrok smrti napisal starost. Kathleenina h\xc4\x8di, odvetnica Angela Woodruff, je postala zaskrbljena, ko jo je odvetnik Brian Burgess obvestil, da je njena mati pred smrtjo napisala oporoko, za katero so se pojavili dvomi o verodostojnosti. Oporoka izklju\xc4\x8duje Angelo in njene otroke, za dedi\xc4\x8da \xc2\xa3386.000 (v letu 2015 enakovredno \xc2\xa3610.000) pa postavlja Shipmana. Odvetnik ji je svetoval, naj to prijavi policiji, ki je za\xc4\x8dela preiskavo. Kathleenini posmrtni ostanki so bili izkopani, pri pregledu pa so ugotovili, da vsebujejo sledove diamorfina, ki se uporablja za laj\xc5\xa1anje bole\xc4\x8din pri bolnikih s plju\xc4\x8dnim rakom. Shipman je bil aretiran 7. septembra 1998, saj je bilo ugotovljeno, da je lastnik pisalnega stroja s katerim je bila napisana ponarejena oporoka._NEWLINE_Kasneje je policija preiskala druge smrti, ki jih je potrdil Shipman in ustvarila seznam 15 vzor\xc4\x8dnih primerov za preiskavo. Odkrili so, da je pacientom predpisoval smrtonosne koli\xc4\x8dine diamorfina, podpisoval mrli\xc5\xa1ke liste in ponarejal zdravstvene kartoteka, ki so prikazovale, da so pacienti v zelo slabem zdravstvenem stanju._NEWLINE_Recept za umor, knjiga novinarjev Briana Whittla in Jeana Ritchia, govori o dveh teorijah zakaj je Shipman ponaredil oporoko. Pri prvi menita, da je hotel biti ujet, ker je bilo njegovo \xc5\xbeivljenje neobvladljivo, pri drugi teoriji pa menita, da se je nameraval pri 55 letih upokojiti in zapustili Veliko Britanijo.\n_START_SECTION_\nSojenje in zapor\n_START_PARAGRAPH_\nSojenje se je za\xc4\x8delo 5. oktobra 1999 pri vrhovnemu sodniki Forbsu. Obto\xc5\xbeen je bil, da je med letoma 1995 in 1998 umoril Marie West, Irene Turner, Lizzie Adams, Jean Lilley, Ivy Lomas, Muriel Grimshaw, Marie Quinn, Kathleen Wagstaff, Bianka Pomfret, Norah Nuttall, Pamela Hillier, Maureen Ward, Winifred Mellor, Joan Melia in Kathleen Grundy. 31. januarja 2000, po 6 dnevnem odlo\xc4\x8danju, je porota Shipmana spoznala za krivega umorov 15 ljudi s smrtno dozo diamorfina in ponaredbe oporoke Kathleen Grundy. Sodnik ga je obsodil na 15 so\xc4\x8dasnih dosmrtnih zapornih kazni in priporo\xc4\x8dil, da se ga ne sme nikoli izpustiti. Zaradi ponareditve oporoke je Shipman dobil \xc5\xa1e dodatna 4 leta zaporne kazni. 11. februarja 2000, deset dni po obsodbi, je General Medical Council Shipmana uradno izbrisal iz svojega registra. Shipman je dosledno zavra\xc4\x8dal svojo krivdo in izpodbijal znanstvene dokaze proti njemu. Glede svojih dejanj ni nikoli dajal izjav. Njegova obramba je posku\xc5\xa1ala Kathleenin umor, kjer je bil motiv jasen, lo\xc4\x8diti od drugih, kjer motiva ni bilo, vendar ji to ni uspelo. Tudi njegova \xc5\xbeena Primrose je zanikala njegovo zlo\xc4\x8dine._NEWLINE_\xc4\x8ceprav bi lahko bili na sodi\xc5\xa1\xc4\x8du tudi drugi primeri, so se oblasti odlo\xc4\x8dile, da bi te\xc5\xbeko zagotavljali pravi\xc4\x8dno sojenje zaradi velike pozornosti medijev. Tudi glede na kazen oz prvega sojenja je bilo drugo sojenje nepotrebno. Uradna preiskava je zaklju\xc4\x8dila, da je Shipman najverjetneje odgovoren za 250 smrti. Glede na preiskavo preiskovalci domnevajo, da je Shipman u\xc5\xbeival droge._NEWLINE_Kljub pregonu dr. Johna Bodkina Adamsa leta 1957, dr. Leonarda Arthurja leta 1981 in dr. Thomasa Lodwiga leta 1990 je Shipman edini zdravnik v britanski zgodovini, ki je bil spoznan za krivega umorov pacientov. Glede na mnenje zgodovinarke Pamele Cullen, je bil tudi Adams serijski morilec, ki naj bi potencialno umoril do 165 svojih pacientov med letoma 1946 in 1956, vendar ni bil spoznan za krivega zaradi pomanjkljivosti v sistemu. Kinnell, pisec za British Medical Journal, \xc5\xa1pekulira, da je Adams morebitni Shipmanov vzornik.\n_START_SECTION_\nSmrt\n_START_PARAGRAPH_\nHarold Shipman je storil samomor z obe\xc5\xa1anjem v svoji celici v zaporu Wakefield 13. januarja 2004 ob 18:20, na predve\xc4\x8der svojega 58 rojstnega dne. V poro\xc4\x8dilu zapora je navedeno, da se je Shipman obesil za okensko kljuko z uporabo posteljnine. Nekateri britanski tabloidi so ob njegovi smrti izrazili veselje, ker naj bi tako druge serijske morilce spodbujal k samomoru. The Sun je ob tem dogodku na prvo stran slavnostno napisal\xc2\xa0\xc2\xbbShip Ship hooray!\xc2\xab. Nekatere dru\xc5\xbeine Shipmanovih \xc5\xbertev, da se z njegovim samomorom \xc4\x8dutijo ogoljufane in s tem ne bodo nikoli \xc4\x8dutile zado\xc5\xa1\xc4\x8denja in odgovorov zakaj je zakrivil umore. Kljub praznovanju njegovega samomora, je njegova smrt razdelila lokalne \xc4\x8dasopise. Daily Mirror ga je ozna\xc4\x8dil za\xc2\xa0\xc2\xbbhladnega strahopetca\xc2\xab\xc2\xa0in obsodil zapor, da so mu dovolili storiti samomor. The Independet je po Shipmanovem samomoru pozval k raziskavi glede stanja v zaporih in glede po\xc4\x8dutja zapornikov v zaporih. V The Guardianu so objavili \xc4\x8dlanek Sira Davida Ramsbothmana (biv\xc5\xa1i Glavni in\xc5\xa1pektor za zapore) v katerem predlaga nadomestitev do\xc5\xbeivljenjske zaporne kazni s kaznijo za nedolo\xc4\x8den \xc4\x8das. S tem bi zaporniki \xc5\xa1e vedno imeli neko upanje za izpustitev, zmanj\xc5\xa1ali bi tudi tveganje za samomore, zaporni\xc5\xa1kim uradnikom pa bi olaj\xc5\xa1ali delo._NEWLINE_Motiv za Shipmanov samomor ni bil nikoli znan, \xc4\x8deprav je svetovalcu za pogojno izpustitev dejal, da razmi\xc5\xa1lja o samomoru. Zaradi tega je njegova vdova upravi\xc4\x8dena do pokojnine National Health Servica i do enkratnega izpla\xc4\x8dila, \xc4\x8deprav mu je bila odvzeta pokojnina. \xc5\xbdena je tako dobila polno NHS pokojnino, do katere ne bi bila upravi\xc4\x8dena, \xc4\x8de bi Shipmann umrl po dopolnjenem 60. letu. Shipman je bil pozvan k sodelovanju v pogajanjih, mogel pa bi priznati svojo krivdo. Po zavrnitvi te ponudbe, je izgubil privilegije, vklju\xc4\x8dno z mo\xc5\xbenostjo telefonskega pogovora z \xc5\xbeeno. Privilegije so mu vrnili teden dni pred samomorom. Po samomoru je tudi njegova \xc5\xbeena za\xc4\x8dela dvomiti o njegovi nedol\xc5\xbenosti. Shipmanov sojetnik je razkril, da je Primrose mo\xc5\xbea v pismu prosila naj ji pove resnico ne glede na vse.\n_START_SECTION_\nPosledica\n_START_PARAGRAPH_\nJanuarja 2001 je bil Chris Gregg, detektiv iz Zahodnega Yorkshira, izbran za vodenje preiskave 22 smrti. Julija 2002 je sklenil preiskavo, v kateri je ugotovil, da je Shipman umoril vsaj 215 svojih pacientov med letoma 1975 in 1998. Janet Smith, sodnica, ki je podala poro\xc4\x8dilo, je priznala, da je \xc5\xa1e veliko bolj sumljivih smrti, vendar jih ne moremo pripisati Shipmanu. Ve\xc4\x8dina njegovih \xc5\xbertev je bilo \xc5\xbeensk dobrega zdravja. V njenem zadnjem poro\xc4\x8dilu, izdanem 24. januarja 2005, je poro\xc4\x8dala, da verjame v umore treh pacientov, resne sume pa ima za umore \xc5\xa1tirih pacientov. Najverjetnej\xc5\xa1a \xc5\xa1tevilka njegovih \xc5\xbertev je 250. 459 ljudi je uradno umrlo v njegovi oskrbi, vendar se zanje ne ve, \xc4\x8de so njegove \xc5\xbertve, saj je njihovih smrti niso potrjevali tudi drugi zdravniki._NEWLINE_The General Medical Council je obto\xc5\xbeil 6 zdravnikov, ki so podpisali obrazce za upepelitev Shipmanovih \xc5\xbertev, saj ti niso ugotovili vzorca med Shipmanovimi obiski pacientov na domu in njihovimi smrtmi. Zdravniki so bili spoznani za nedol\xc5\xbene. Za pri\xc4\x8danje v primeru dveh smrti je bila pozvana tudi Shipmanova \xc5\xbeena, vendar je zagovarjala mo\xc5\xbeevo nedol\xc5\xbenost pred in po pregonu. V oktobru 2005 je potekala podobna sodba proti zdravnikoma, ki sta leta 1994 delala v Tameside General Hospital in nista ugotovila, da je Shipman pacientom namenoma dajal skrajno prevelike doze morfija. Preiskava Shipmanovega samomora leta 2005 je pokazala, da je bilo nemogo\xc4\x8de napovedati ali prepre\xc4\x8diti njegov samomor, vendar bi bilo kljub temu potrebno ponovno pogledati postopke._NEWLINE_Leta 2005 je policija izvedela, da je Shipman svojim \xc5\xbertvam najverjetneje kradel nakit. V njegovi gara\xc5\xbei so namre\xc4\x8d leta 1998 med preiskavo na\xc5\xa1li nakit vreden \xc2\xa310.000 in ga obdr\xc5\xbeali . Maja 2005 je Primrose Shipman zaprosila za vra\xc4\x8dilo tega nakita. Policija je svojce \xc5\xbertev leta 2005 zaprosila za identifikacijo nakita. 66 kosov nakita je bilo vrnjenih Primrose, 33 kosov, za katere je dejala, da niso njeni pa so prodali na dra\xc5\xbebi. Izkupi\xc4\x8dek dra\xc5\xbebe so namenili Dru\xc5\xa1tvu za podporo \xc5\xbertvam Tameside. Edini kos, ki ga je policija vrnila sorodnikom \xc5\xbertev, je diamantni prstan, za katerega so svojci s sliko dokazali, da pripada njim._NEWLINE_30. julija 2005 so v parku Hyde odprli spominski park za Shipmanove \xc5\xbertve, ki se imenuje Vrt miru._NEWLINE_Leta 2009 so sorodniki \xc5\xbertev \xc5\xa1e vedno zahtevali od\xc5\xa1kodnino za izgubo sorodnikov. Septembra 2009 je bilo napovedano, da bodo na dra\xc5\xbebi prodali pisma, ki jih je Shipman pisal iz zapora, vendar so zaradi prito\xc5\xbeb sorodnikov in medijem dra\xc5\xbebo umaknili."